รู้กฎ และกติกาของกีฬาฟุตบอล พัฒนาทักษะและสไตล์การเล่น ทักษะที่จำเป็น
โดยวัตถุประสงค์ของเกม คือการทำประตูให้ได้มากกว่าคู่แข่ง การจะได้ประตู ลูกฟุตบอลต้องผ่านเส้นประตูเข้าไปทั้งใบ  ผู้รักษาประตูเมื่ออยู่ในกรอบเขตโทษของตัวเองเป็นเพียงผู้เล่นคนเดียวที่สามารถใช้แขน และมือในการเล่นฟุตบอล ในขณะที่ผู้เล่นคนอื่นสามารถใช้ส่วนต่างๆ ของร่างกายในการเล่นฟุตบอล ยกเว้นการใช้แขน และมือ เกมอย่างเป็นทางการจะใช้เวลา 90 นาที โดยแบ่งเป็น 2 ครึ่งๆ ละ 45 นาที ทีมที่ทำการแข่งขันจะมีผู้เล่นฝั่งละ 11 คนในตอนเริ่มเกม ถึงแม้ว่าตำแหน่งการเล่น สามารถปรับเปลี่ยนได้ตามแผนการเล่นของผู้ฝีกสอน แต่โดยทั่วไปจะประกอบไปด้วย ผู้รักษาประตู 1 คน กองหลัง 4 คน กลองกลาง 4 คน และศูนย์หน้า 2 คน  กองหลัง. โดยทั่วไปกองหลังจะปักหลักอยู่หลังเส้นกึ่งกลางสนาม เพื่อช่วยในการป้องกันการทำประตูจากฝั่งคู่แข่ง ผู้เล่นในตำแหน่งนี้ส่วนใหญ่จะเป็นผู้ที่ผ่านบอลให้เพื่อนร่วมทีมได้ดี และมีร่างกายที่ค่อนข้างใหญ่กว่าผู้เล่นในตำแหน่งอื่น กองกลาง. โดยกองกลางเป็นผู้เล่นที่วิ่งมากที่สุดในสนาม เนื่องจากพวกเขาต้องทำหน้าที่ทั้งรุก และรับ โดยทั่วไปผู้เล่นในตำแหน่งกองกลางจะเป็นผู้สร้างสรรค์เกม โดยพวกเขาจะเก่งในการครองบอล และการผ่านบอล ศูนย์หน้า/หน้าเป้า ผู้เล่นในตำแหน่งนี้จะมีโอกาสในการยิงประตูมากที่สุด พวกเขาจำเป็นต้องมีความรวดเร็ว คล่องแคล่ว และสามารถยิงประตูได้อย่างน่าทึ่ง พวกเขายังต้องสามารถเล่นลูกโหม่งได้อย่างยอดเยี่ยมด้วยเช่นกัน ผู้รักษาประตู: ผู้เล่นในตำแหน่งนี้ จะเป็นผู้ป้องกันกรอบ 18 หลา และเป็นผู้เล่นเพียงตำแหน่งเดียวในสนามที่สามารถใช้มือได้ในกรอบเขตโทษฝั่งตัวเอง ผู้รักษาประตูต้องมีความยืดหยุ่น มีปฏิกิริยาที่รวดเร็วในการคาดเดาทิศทางลูกฟุตบอล และมีไหวพริบในการสื่อสารกับเพื่อนร่วมทีม ทีมใดทีมหนึ่งจะเป็นฝ่ายเขี่ยลูกฟุตบอลเริ่มเกมก่อน ในขณะที่อีกทีมจะเป็นฝ่ายเขี่ยลูกฟุตบอลในช่วงครึ่งหลัง ในขณะที่ทำการเขี่ยลูกฟุตบอลเริ่มเกม ผู้เล่นแต่ละทีมจำเป็นต้องอยู่ในครึ่งสนามฝั่งของตนทั้งหมด แต่ทันทีที่เสียงนกหวีดดังขึ้น และลูกฟุตบอลถูกเขี่ยเริ่มเกม ผู้เล่นทั้งสองฝั่งสามารถเคลื่อนที่ได้อย่างอิสระทั้งในแดนตัวเอง รวมไปถึงฝั่งคู่แข่ง แต่ต้องไม่ผิดกฎการล้ำหน้า  ทีมหนึ่งจะเริ่มเขี่ยลูกก่อน ฝ่ายตรงข้ามจะได้เริ่มก่อนในครึ่งหลัง ทุกครั้งที่มีการยิงประตู จะกลับมาเริ่มเขี่ยบอลใหม่โดยทีมที่เป็นฝ่ายถูกยิงประตู การทุ่มจะเกิดขึ้น เมื่อลูกฟุตบอลถูกเตะออกด้านข้างสนาม โดยการครอบครองบอลจะเป็นของทีมที่ไม่ได้เป็นฝ่ายสัมผัสบอลเป็นคนสุดท้ายก่อนลูกฟุตบอลออกเส้นข้างสนาม ทีมที่ได้ครอบครองบอลจะเป็นฝ่ายทุ่มลูกฟุตบอลเข้ามาในสนามในจุดที่ลูกฟุตบอลถูกเตะออกเส้นข้างสนาม  ผู้เล่นที่เป็นคนทุ่มลูกฟุตบอลสามารถวิ่งเพื่อเพิ่มแรงส่งในการทุ่มลูกฟุตบอลเข้ามาในสนาม แต่ต้องหยุดใกล้กับจุดที่ลูกฟุตบอลออกเส้นข้างสนาม ผู้เล่นต้องทุ่มลูกฟุตบอลออกมาจากด้านหลังศีรษะด้วยมือทั้งสองข้าง และปล่อยลูกฟุตบอลเหนือศีรษะด้วยสองมือ ผู้เล่นไม่สามารถยกเท้าข้างใดข้างหนึ่งจากพื้น ในขณะที่กำลังทุ่มลูกฟุตบอลเข้ามาในสนาม โดยเท้าทั้งสองต้องอยู่กับพื้น หากลูกฟุตบอลออกเส้นหลังประตู (แต่ไม่ใช่ในประตู) และถูกสัมผัสครั้งสุดท้ายโดยทีมที่เป็นฝ่ายป้องกัน โดยลูกฟุตบอลจะถูกนำกลับไปตั้งยังมุมธงฝั่งที่ใกล้กับจุดที่ลูกฟุตบอลออกเส้นหลัง และกลายเป็นลูกเตะมุมโดยทีมที่เป็นฝ่ายบุก  หากลูกฟุตบอลออกเส้นหลังประตู (แต่ไม่ใช่ในประตู) และถูกสัมผัสครั้งสุดท้ายโดยทีมที่เป็นฝ่ายบุก ลูกฟุตบอลจะถูกนำมาตั้งเส้นกรอบ 6 หลาหน้าประตู และกลายเป็นลูกตั้งเตะจากกรอบประตูโดยทีมที่เป็นฝ่ายป้องกัน โดยทั่วไปผู้รักษาประตูจะเป็นคนเตะลูกฟุตบอลออกมาจากกรอบประตู โดยการล้ำหน้าเป็นกฎกติกาที่สำคัญในกีฬาฟุตบอล และถูกตั้งไว้เพื่อป้องกันไม่ให้ผู้เล่นฝั่งใดฝั่งหนึ่งยืนดักรออยู่ที่หน้าประตูของฝั่งคู่แข่งอยู่ตลอดเวลา ผู้เล่นจะถูกจับล้ำหน้า เมื่อเขา หรือเธอทำดังต่อไปนี้: อยู่หน้าลูกฟุตบอลในฝั่งสนามของคู่แข่ง และอยู่ด้านหลังกองหลังคนสุดท้าย เมื่อลูกฟุตบอลถูกผ่านมาให้เขา  การล้ำหน้าไม่มีผลเมื่อ:ทุ่มบอล,เตะมุม, ลูกตั้งเตะจากกรอบประตู เมื่อถูกจับล้ำหน้า ฝ่ายตรงข้ามจะได้เตะลูกกินเปล่าขึ้นมา โดยลูกตั้งเตะจังหวะเดียวนั้น คุณสามารถเตะบอลเพื่อทำประตูได้โดยตรง โดยลูกฟุตบอลไม่จำเป็นต้องถูกสัมผัสโดยเพื่อนร่วมทีมคนอื่นก่อน และลูกตั้งเตะสองจังหวะนั้น จำเป็นที่เพื่อนร่วมทีมคนอื่นต้องสัมผัสถูกลูกฟุตบอลก่อนจึงสามารถนับเป็นประตูได้ หากลูกฟุตบอลเข้าประตู  ลูกตั้งเตะจังหวะเดียวมักให้เมื่อมีการฟาวล์จากการเสียบปะทะหรือมีการใช้มือ ลูกตั้งเตะสองจังหวะนั้นกรรมการจะให้เมื่อเกิดการหยุดเกมในกรณีอื่นๆ ระหว่างการเตะลูกตั้งเตะสองจังหวะ กรรมการจะชูมือขึ้นตลอดจนกว่าลูกบอลจะไปสัมผัสผู้เล่นคนที่สอง โดยลูกจุดโทษจะเกิดขึ้น เมื่อผู้เล่นที่เป็นฝ่ายป้องกันทำฟาล์วคู่แข่งในกรอบเขตโทษของเขา หรือเธอ ทั้งนี้ผู้เล่นคนอื่นๆ ยกเว้น ผู้รักษาประตู และผู้เตะจุดโทษ ต้องยืนเรียงแถวอยู่นอกกรอบเขตโทษ ผู้รักษาประตูต้องยืนอยู่บนเส้นประตู และไม่สามารถเคลื่อนที่ออกจากตำแหน่ง ก่อนที่ลูกฟุตบอลจะถูกยิงออกจากจุดโทษ   ลูกฟุตบอลจะถูกวางไว้ที่จุดโทษห่างจากเส้นประตู 12 หลา หลังจากลูกฟุตบอลถูกยิง หากผู้รักษาประตูปัดออกมาได้ หรือชนเสา ลูกฟุตบอลสามารถถูกเล่นต่อโดยทีมไหนก็ได้ ผู้เล่นคนไหนก็สามารถยิงลูกจุดโทษได้ ไม่จำเป็นต้องเป็นคนที่ถูกทำฟาวล์ ผู้ตัดสินจะให้ใบเหลืองเพื่อเป็นการเตือนผู้เล่น การได้รับใบเหลือง 2 ใบ หมายถึงใบแดง ซึ่งผู้เล่นจะถูกส่งออกนอกสนามอย่างถาวร เหตุผลสำหรับการให้ใบเหลือง ได้แก่:  การเล่นที่อันตราย เช่น เตะสูงเหนือศีรษะของผู้เล่นฝั่งตรงข้าม เป็นต้น การเข้าสกัดที่ผิดกติกา เกิดขึ้นเมื่อผู้เล่นตั้งใจเข้าขวางระหว่างลูกฟุตบอล และคู่แข่ง เมื่อผู้เล่นไม่ได้อยู่ในระยะที่สามารถเล่นลูกฟุตบอลได้ เข้าปะทะผู้รักษาประตูในกรอบเขตโทษ จงใจถ่วงเวลาช่วงท้ายเกม ถอดเสื้อแข่ง การปะทะอื่นๆ โดยใบแดงสามารถถูกให้ได้ทันที ก่อนการให้ใบเหลือง ก็ต่อเมื่อมีการเล่นที่เป็นอันตรายรุนแรงเกิดขึ้น ถึงแม้ว่าใบแดง โดยปกติจะถูกให้ก็ต่อเมื่อ ผู้เล่นคนเดียวกันได้รับใบเหลืองใบที่สอง ทั้งนี้เหตุผลของการให้ใบแดง ได้แก่:  การจงใจทำฟาวล์บ่อยๆ ถ่มน้ำลายใส่ผู้เล่น ใช้มือปัดลูกฟุตบอล โดยไม่ใช่ผู้รักษาประตู เข้าเสียบสกัดผู้เล่นอย่างจงใจเพื่อไม่ให้เสียประตู ถ้าผู้เล่นต้องออกจากสนามเพราะได้รับ 2 ใบเหลืองหรือได้ใบแดง จะเปลี่ยนตัวคนนั้นออกไม่ได้ ทำให้ทีมนั้นมีจำนวนตัวผู้เล่นน้อยกว่า (เช่น 10-ต่อ-11) เป็นที่คาดกันว่า นักฟุตบอลอาชีพวิ่งตลอดเกม 90 นาที เป็นระยะทาง 9.66 – 12.87 กิโลเมตรต่อชั่วโมง ซึ่งถือว่าเป็นระยะทางที่มาก ไม่ว่าใครก็คิดได้ว่า การวิ่งส่วนมากจะเกิดขึ้นเมื่อคุณไม่มีลูกฟุตบอล เรียนรู้วิธีหาพื้นที่ว่าง วิธีวิ่งไปยังตำแหน่งที่เพื่อนร่วมทีมของคุณคาดว่า หรือต้องการให้คุณอยู่ และวิธีสลัดหนีตัวประกบ พยายามโหม่งลูกฟุตบอลด้วยหน้าผากของคุณ “อย่าใช้ด้านบนของศีรษะของคุณ” เมื่อพร้อมที่จะโหม่งลูกฟุตบอล อย่ายกศีรษะไปด้านหลัง แต่ให้แอ่นลำตัวไปด้านหลังแทน วิธีนี้จะช่วยให้การโหม่งลูกฟุตบอลมีพลัง และไม่ทำให้ลำคอตึงมากเกินไป ฟุตบอลเยาวชนหลายที่เริ่มแบนการโหม่งลูกบอลเพราะใส่ใจในปัญหาสมองถูกกระทบกระเทือนและอาการบาดเจ็บที่เกิดที่ศีรษะกับต้นคอ ถ้าคุณเล่นเอาสนุก ลองคิดดูว่าการโหม่งนั้นจำเป็นต่อการเล่นหรือเปล่า การเดาะลูกฟุตบอลเป็นเรื่องที่ยากมากในการฝึกฝนเพื่อให้เกิดความชำนาญ แต่ถือเป็นส่วนสำคัญของกีฬาฟุตบอล ในความเป็นจริง คุณไม่จำเป็นต้องเดาะลูกฟุตบอลบ่อยครั้งในเกม แต่การเรียนรู้วิธีการเดาะลูกฟุตบอลสามารถเป็นประโยชน์สำหรับการจับและควบคุมลูกบอล  เช่น คุณอาจรับลูกบอลที่ส่งโด่งมาโดยใช้อกแตะแล้วเปลี่ยนลงมาเท้าข้างที่ถนัด แล้วควบคุมบอลได้ต่ออย่างรวดเร็ว หากคุณรู้วิธีเดาะลูกฟุตบอล การสัมผัสลูกฟุตบอลของคุณจะเป็นธรรมชาติมากขึ้น จำไว้ว่าในกีฬาฟุตบอล การสัมผัสบอลแรกเป็นเรื่องที่สำคัญมากๆ มันเป็นเรื่องที่สำคัญมากๆ ในการใช้เท้าข้างที่ไม่ถนัดของคุณในการเลี้ยงลูกฟุตบอล ผ่านบอล และยิงประตู กองหลังเก่งๆ จะบังคับให้คุณเล่นลูกฟุตบอลโดยใช้เท้าข้างที่ไม่ถนัดของคุณ หากคุณไม่สามารถใช้เท้าข้างที่ไม่ถนัดได้ คุณจะเอาชนะเขาได้ยาก ฝึกฝนโดยใช้เท้าข้างที่ไม่ถนัดเพียงเท่านั้น ในระหว่างฝึกซ้อม หรือเมื่อคุณซ้อมยิงประตู หรือเดาะลูกฟุตบอลเพียงลำพัง. ทำร่างกายของคุณให้คุ้นเคยกับการใช้กล้ามเนื้อของเท้าข้างที่ไม่ถนัด เป็นส่วนสำคัญของการพัฒนาการใช้เท้าข้างที่ไม่ถนัดในการเล่นฟุตบอล คุณต้องสามารถผ่านลูกเตะมุมไปยังตำแหน่งตรงกลางกรอบเขตโทษ ด้วยการผ่านบอลโด่ง เพื่อที่เพื่อนร่วมทีมของคุณจะสามารถโหม่งบอลส่งลูกเข้าประตูได้ง่าย ลูกฟรีคิกสามารถเป็นการตั้งเตะอย่างรวดเร็ว และการผ่านลูกฟุตบอลง่ายๆ ไปให้เพื่อนร่วมทีมที่อยู่ใกล้ๆ หรือคุณสามารถจัด “การเล่นลูกตั้งเตะ” หรือเซ็ตเพลย์ (set play) โดยคุณสามารถเตะบอลไปยังพื้นที่ ที่เพื่อนร่วมทีมของคุณสามารถจบสกอร์ได้  ลูกเตะมุมจะเตะจากมุมทั้งสี่ของสนาม ขึ้นอยู่กับว่าลูกออกตรงด้านไหน ส่วนลูกเตะกินเปล่าเกิดขึ้นได้ทุกที่ในสนาม ลูกเตะมุมมักเตะให้เป็นลูกย้อย (จากเท่าด้านใน) หรือเตะไซด์โค้ง (ใช้เท้าด้านนอก) ขึ้นกับคุณจะเล่นเท้าไหนและกำลังอยู่ด้านไหนของสนาม ลูกเตะกินเปล่าจะเตะแบบตรงๆ ย้อยหรือไซด์โค้งได้ทั้งนั้น หรือแค่แตะให้เพื่อนร่วมทีม ขึ้นอยู่ว่าจะเล่นแผนไหน พยายามพัฒนารูปแบบการเล่นของตัวคุณเอง ที่เหมาะสมกับตัวคุณ ยกตัวอย่างเช่น คุณเป็นผู้เล่นมีเล่ห์เหลี่ยมแพรวพราว ที่ชอบหลบหลีกผู้เล่นคนอื่นอย่างเหนือชั้นใช่ไหม? หรือ คุณเร็วมากพอที่จะวิ่งแซงทุกคนด้วยการเร่งฝีเท้าสุดกำลังใช่ไหม? หรือ คุณเก่งที่จะใช้ร่างกาย และพละกำลังในการระเบิดตาข่ายคู่ต่อสู้ใช่ไหม? หรือ คุณเป็นผู้เชี่ยวชาญในการสกัดกั้นฝ่ายตรงข้ามไม่ให้ยิงประตูใช่ไหม? ค้นหาลักษณะผู้เล่นที่คุณเป็น ค้นหาว่าคุณเล่นสไตล์ไหน แล้วตั้งเป้าหมายของตัวเองว่าจะเป็นผู้เล่นที่มีความสามารถหลายด้านได้อย่างไร และไม่ลืมที่จะมีความสุขกับการเล่นฟุตบอล การเลี้ยงลูกฟุตบอล คือการควบคุมลูกฟุตบอลในขณะที่กำลังวิ่งอยู่ หากคุณต้องการเก็บลูกฟุตบอลไว้ในการครอบครองของทีมคุณ คุณจำเป็นต้องเลี้ยงลูกฟุตบอลให้คล่อง การเลี้ยงลูกฟุตบอล คือการใช้เท้าสัมผัสลูกฟุตบอลด้วยแรงที่เพียงพอในการพาลูกไปข้างหน้ากับคุณ และต้องเบาเพียงพอที่จะทำให้ลูกฟุตบอลไม่ออกห่างจากตัวคุณมากเกินไป  คุณสามารถเลี้ยงลูกฟุตบอลด้วยด้านในของรองเท้าคุณ เหนือนิ้วโป้ง (โดยให้เท้าชี้ลงพื้น) หรือแม้แต่ด้านนอกของรองเท้า วิธีที่ง่ายที่สุดในการเลี้ยงลูกฟุตบอล อาจเป็นด้านในของรองเท้าคุณ เรียนรู้การเลี้ยงลูกฟุตบอลด้วยความเร็วที่ต่างกัน เมื่อคุณกำลังวิ่งไต่เส้นข้าง และคุณเลี้ยงลูกฟุตบอลผ่านผู้เล่น การเลี้ยงลูกฟุตบอลของคุณจะดูแตกต่างเป็นอย่างมาก เมื่อเทียบกับการเลี้ยงลูกฟุตบอลผ่านกองหลังที่อยู่ด้านหน้าคุณ
เข้าใจวัตถุประสงค์ของเกม. รู้ตำแหน่งการเล่นฟุตบอล. รู้ว่าการเริ่มเขี่ยลูกฟุตบอลเป็นการเริ่มต้นเกมทั้งครึ่งแรก และครึ่งหลัง. เข้าใจการทุ่มลูกฟุตบอล. รู้ความแตกต่างระหว่างการเตะมุม และการตั้งเตะจากกรอบประตู. เข้าใจการล้ำหน้า. รู้จักความแตกต่างระหว่างลูกตั้งเตะจังหวะเดียว และลูกตั้งเตะสองจังหวะ. รู้ว่าการทำฟาล์วภายในกรอบเขตโทษ จะส่งผลให้เป็นลูกจุดโทษ. รู้เหตุผลของการให้ใบเหลือง. รู้เหตุผลของการให้ใบแดง. คิดเกี่ยวกับการเคลื่อนที่โดยไม่มีลูกฟุตบอล. โหม่งลูกฟุตบอลอย่างถูกต้อง. เรียนรู้การเดาะลูกฟุตบอล. เรียนรู้วิธีใช้เท้าข้างที่ไม่ถนัดของคุณ. ฝึกซ้อมการเตะมุม และลูกตั้งเตะกินเปล่า หรือฟรีคิก (free kicks). ยึดมั่นในรูปแบบการเล่นของตัวเอง. เรียนรู้วิธีการเลี้ยงลูกฟุตบอลเหมือนกับไลโอเนล เมสซี่.
https://www.wikihow.com/Play-Soccer https://www.wikihow.com/Play-Soccer https://www.wikihow.com/Play-Soccer
Playing According to the Rules Advancing Your Skills and Style Building Essential Skills